Tvinnbíll til Þjóðgarðsins Snæfellsjökuls Fyrir skömmu festi Umhverfisstofnun kaup á nýjum bíl til notkunar í Þjóðgarðinum Snæfellsjökli . Bíllinn er af gerðinni Toyota Prius og er svokallaður tvinn-bíll . Hann er sparneytinn og notar bæði rafmagn og bensín eftir því sem hentar hverju sinni . Bíllinn er almennt álitinn með umhverfishæfari bílum og eru kaupin hugsuð sem byrjunarskref fyrir visthæfari bílaflota stofnunarinnar . Umhverfisstofnun keypti jafnframt Volkswagen Passat bíl fyrir starfsemina í Reykjavík en sá bíll getur gengið fyrir metani eða bensíni . Þrátt fyrir þessa bíla þarf Umhverfisstofnun að nota stóra bíla í ákveðin verk víða um land svo sem yfir sumartímann í þjóðgarðinum . Á meðfylgjandi mynd er Hjalti Guðmundsson sviðsstjóri náttúruauðlinda Umhverfisstofnunar að afhenda Guðbjörgu Gunnarsdóttur þjóðgarðsverði lyklana að nýja bílnum .